Убиство српских цивила у Груборима 1995. злочин је над српским цивилима који су починили припадници антитерористичке јединице „Лучко“ у саставу Специјалне полиције Републике Хрватске током акције „Олуја обруч“, односно након операције „Олуја“, 25. августа 1995. године. Злочин је извршен над свим преосталим цивилима српске националности засеока Грубори, у саставу насеља Плавно, Плављанска долина, општина Книн, у саставу тадашње Републике Српске Крајине.